
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 182
                                                                30 septembrie 2026
privind desfășurarea evenimentului „Gastronomica Sighișoara 2026 – Ediția I”,

în perioada 2 - 4 octombrie 2026 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.013/19.08.2026 şi la Consiliul Local Sighișoara cu nr. 30.086/19.08.2026, de referatul de aprobare, înregistrat cu nr. 30.015/19.08.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;


Văzând adresele înregistrate la Municipiul Sighişoara cu nr. 28.900/10.08.2026 și nr. 29.881/18.08.2026, prin care S.C. SEZON SUSTENABIL S.R.L., reprezentată prin domnul Birtalan Robert solicită aprobarea desfășurării evenimentului „Gastronomica Sighișoara 2026”, în perioada 2 - 4 octombrie 2026, cât și aprobarea folosirii domeniului public din cetatea Sighișoara, astfel: Piața Cetății - 20 mp., Piața Muzeului - 300 mp.; 

Având în vedere prevederile art. 4 din Anexa nr. 8 la Hotărârea Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026, cu modificările şi completările ulterioare;

Ținând cont de prevederile art. 108 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 52/2003 privind transparența decizională în administrația publică, republicată, cu modificările și completările ulterioare,
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 30.016/19.08.2026, prin care se propune aprobarea desfășurării evenimentului „Gastronomica Sighișoara 2026 – Ediția I”, în perioada 2 - 4 octombrie 2026;

Având în vedere amendamentul formulat și prezentat în plenul şedinţei ordinare a Consiliului Local Sighişoara de către doamna consilier local și viceprimar Kreuzer Erzsébet, amendament însuşit şi votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. (1) Se aprobă desfășurarea evenimentului „Gastronomica Sighișoara 2026 – Ediția I”, organizat de S.C. SEZON SUSTENABIL S.R.L., în Municipiul Sighișoara, în perioada 2 - 4 octombrie 2026. 

(2) Se aprobă ca perimetru de desfășurare al evenimentului suprafață de 20 mp. din domeniul public al municipiului, situată în Cetatea Medievală, Piața Cetății, potrivit planului de situație, anexa nr. 1 la prezenta hotărâre.
Art. 2. (1) Programul artistic se va desfășura în Piața Cetății, în acest sens amplasându-se pe o suprafață de 20 mp. o platformă ușoară destinată exclusiv concertelor de muzică acustică.

(2) Pentru terenul utilizat în vederea amplasării platformei se va percepe o taxă pentru ocuparea domeniului public stabilită conform art. 4 alin. (3) din anexa nr. 8 la Hotărârea Consiliului Local Sighișoara nr. 105/29.05.2025.

Art. 3. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii și liniștii publice, a măsurilor de prevenire și stingere a incendiilor și a salubrității în perimetrul de desfășurare al evenimentului pe care îl organizează.

 (2) Pentru buna desfășurare a evenimentului, cade în sarcina organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș, Inspectoratul pentru Situaţii de Urgenţă Mureș și Direcția Publică Poliţia Locală din cadrul Municipiului Sighișoara și pe cale de consecință și întocmirea planului unic pentru organizarea și desfășurarea evenimentului. 

 (3) Organizatorul va asigura pentru desfășurarea evenimentului alimentarea cu energie electrică sau apă, după caz, cheltuielile generate de aceste utilități rămânând în sarcina lui.

Art. 4. Se aprobă Regulamentul de organizare și desfășurare a evenimentului „Gastronomica Sighișoara 2026 – Ediția I”, actualizat ca urmare a modificării perimetrului de desfășurare prevăzut la art. 1 alin. (2), conform anexei nr. 2, parte integrantă la prezenta hotărâre, organizatorul evenimentului fiind condiționat de respectarea și a celor stipulate la art. 3 din prezenta, obligații care îi revin și care sunt în responsabilitatea sa exclusivă ca organizator al evenimentului.

Art. 5. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Serviciul Relații Publice, Comunicare, Protocol și Administrativ, Compartimentul Cadastru și Administrare Terenuri Agricole și Forestiere – Direcția Arhitect Șef, Compartimentul Autorizare Activități Economice – Direcția Arhitect Șef, Compartimentul Situații de Urgență, Serviciul Monitorizare Servicii Publice, Guvernanță Corporativă, Direcția Publică Poliția Locală din cadrul Municipiului Sighișoara și S.C. SEZON SUSTENABIL S.R.L.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Kreuzer Erzsebet        
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Cadastru și Administrare Terenuri Agricole și Forestiere – Direcția Arhitect Șef;

  1 ex. Compartimentul Autorizare Activități Economice – Direcția Arhitect Șef;

  1 ex. Compartimentul Situații de Urgență;

  1 ex. Direcția Publică Poliția Locală.
16 ex.  

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 182/30.09.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


